saka yaong ama ay sinabunutan at hinila hanggang malapit sa hagdan ang kaawaawang ama'sumisigaw pagka'masasakit ang buong katawan. doon iniwan lamang yaong ama at tuloy nanaog at umalis siya pagka palibhasa ay maraming kuwarta nang may isang linggo nama'umuwi na. kaya nga at noong dumating sa bahay ay bangkay na lamang ang amang dinatnan at dalawang araw nangang namamatay sa gutom na labis na di ano lamang. ano ang gagawin sapagka'patay na ay ipinalibing ang bangkay nang ama sa apat katao siya ay umupa'nang oras ding yao'ilinibing nila. nang mailibing na ang sa amang bangkay siya'nagiisang natira na lamang nagkaasawa ri'kapalibhasaan ay may kamunti pang natitirang yaman. isang lalaki rin yaong naging anak kawangis ng amang anhin mo'pinilas at nang lumaki na'tunay na kahuwad nang ama, ang gawa at ugalig lahat. at tunay ngang lubos na pinakalakhan ang gumagala sa gabi at araw at kung oras siya na kakain lamang kaya umuuwi sa kanilang bahay.